פודוקנמיס נהר מגדלנה

פודוקנמיס נהר מגדלנה (שם מדעי: Podocnemis lewyana) הוא מין של צב מים גדול ממשפחת הפודוקנמיים החי בטבע באמריקה הדרומית והוא מצוי בטבע בסכנת הכחדה חמורה, כשהוא המאוים ביותר מבני משפחתו.

הצב חי בטבע בנהרות של צפון קולומביה ביניהם בנהר מגדלנה , נהר קאוקה  ונהר סינו .

הצב בעל דו-צורתיות זוויגית כשהזכרים קטנים יותר ומגיעים למשקל ממוצע של 1.6 ק"ג ולאורך שריון של 24.6 ס"מ, בעוד הנקבות מגיעות למשקל ממוצע של 5.6 ק"ג ולאורך 37 ס"מ. לזכרים יש ראש אפרפר-חום, כשלנקבות יש ראש חום-אדמדם יותר. הצב יכול לחיות 10 עד 15 שנה בטבע.

הצב מקנן על הגדות החוליות של הנהרות כשהנקבות יכולות להטיל עד 22 ביצים, אשר מינם נקבע בהתאם לטמפרטורה. בבגרותו הוא חי סמוך למים וניזון לרוב על צמחי מים אך גם מחרקים ודגים מזדמנים.

צב זה נתון בסכנה גדולה בטבע, עקב אובדן בית גידולו, זיהום מים, ציד של המקומיים לעיתים בשל סגולות רפואיות של מאמינים וכן בשל הרבייה האיטית שלו.

קישורים חיצוניים

הערות שוליים

טקסונים שתוארו בידי אוגוסטה דומריל
בעלי חיים שתוארו ב-1852
פודוקנמיים
קולומביה: זוחלים